मसाला
भारतीय मसाला अनुसंधान संस्थान, कोझीकोड, केरल विशेष रूप से दस मसाला फसलों का अनुसंधान करने हेतु समर्पित है: काली मिर्च, इलायची, दालचीनी, लौंग, गार्सिनिया, अदरक, जायफल, लाल शिमला मिर्च, हल्दी और वेनिला।
इलायची
इलायची का सेवन आमतौर पर मुखशुद्धि के लिए अथवा मसाले के रूप में किया जाता है। यह दो प्रकार की आती है- हरी या छोटी इलायची तथा बड़ी इलायची। जहाँ बड़ी इलायची व्यंजनों को लजीज बनाने के लिए एक मसाले के रूप में प्रयुक्त होती है, वहीं हरी इलायची मिठाइयों की खुशबू बढ़ाती है।  मेहमानों की आवभगत में भी इलायची का इस्तेमाल होता है। लेकिन इसकी महत्ता केवल यहीं तक सीमित नहीं है। यह औषधीय गुणों की खान है। संस्कृत में इसे एला कहा जाता है।